
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 556 


7 Σεπτεμβρίου 2000 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 


Έγκριση Γενικού Πολεοδομικού Σχεδίου (ΓΠΣ) του 
οικισμού Δελφών του Δήμου Δελφών (Ν. Φωκί- 

δος). 1 

Κήρυξη ως αναδασωτέας εκτάσεως Α/2075 τ.μ. και 
Β/1965 τ.μ. στη θέση «Χατζονιανέϊκα» του Δήμου 
Καρπενησιού του Νομού Ευρυτανίας. 2 


ΑΠΟΦΑΣΕΙΣ 

Αριθ. 21427/5717 (1) 

Έγκριση Γενικού Πολεοδομικού Σχεδίου (ΓΠΣ) του οικι¬ 
σμού Δελφών του Δήμου Δελφών (Ν. Φωκίδος). 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 39 του από 14.7.99 Π.Δ/τος 
«Κώδικας Βασικής Πολεοδομικής Νομοθεσίας (Δ' 
580/99). 

2. Τις διατάξεις της παρ. 11 του άρθρου 4, του Ν. 
2508/1997 «Βιώσιμη οικιστικής ανάπτυξη των πόλεων και 
οικισμών της χώρας και άλλες διατάξεις» (Α' 124). 

3. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (ΑΊ37) που προστέ¬ 
θηκε με το άρθρο 27 του Ν. 2081/1992 (Α' 154) και αντικα- 
ταστάθηκε με την παραγ. 2α του άρθρου 1 του Ν. 
2469/1997 (Α'38). 

4. Τις διατάξεις του άρθρου 19 (παρ.1) του Ν. 1849/ 
1989 «Επέκταση και συμπλήρωση των στεγαστικών προ¬ 
γραμμάτων του Οργανισμού Εργατικής Κατοικίας και άλ¬ 
λες διατάξεις» (Α' 113). 

5. Την 82136/3534/4.12.85 απόφαση του Υπουργού 
Χωροταξίας Οικισμού και Περιβάλλοντος «Κίνηση της 
διαδικασίας σύνταξης του Γενικού Πολεοδομικού Σχε¬ 
δίου Άμφισας, Ιτέας Κιρράς, Χρισσού, Δελφών Φωκί¬ 
δας. 


6. Τις διατάξεις της παρ. Β του άρθρου 1 του Π.Δ/τος 
28/28.1.1993 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων» (Α' 9). 

7. Το 488/17.3.1997 έγγραφο του δήμου Δελφών προς 
τους αρμόδιους φορείς. 

8. Το 253/9.5.97 έγγραφο της Περιφερειακής Διοίκησης 
Φωκίδος - Τμήμα Κτηματικής Υπηρεσίας. 

9. Το 504048/21.5.97 έγγραφο του Ελληνικού Οργανι¬ 
σμού Τουρισμού (ΕΟΤ). 

10. Το Θ1/82/3.4.97 έγγραφο του τμήματος Βιομηχα- 
νίας-Βιοτεχνίας και Ορυκτού Πλούτου της Νομαρχιακής 
Αυτοδιοίκησης Φωκίδας. 

11. Τα 2265/22.6.1999 έγγραφο της Δ/νσης Τεχνικών 
Υπηρεσιών της Νομαρχιακής Αυτοδιοίκησης Φωκίδος. 

12. Το 1053/12.9.1997 έγγραφο του Δασαρχείου Άμ¬ 
φισσας της Δ/νσης Δασών Ν.Φωκίδας. 

13. Το 1005/25.4.1997 έγγραφο της Δ/νσης Γεωργίας 
και Κτηνοτροφίας Ν.Φωκίδος. 

14. Την ΥΠΠΟ/ΑΡΧ/Α1/Φ10/21751/1149/10.5.99 απόφα¬ 
ση της Υπουργού Πολιτισμού. 

15. Τις 33/97 και 136/99 γνωμοδοτήσεις του δημοτικού 
συμβουλίου Δελφών. 

16. Το γεγονός ότι οι υπόλοιποι φορείς δεν απάντησαν 
μέχρι σήμερα. 

17. Την 330/1999 γνωμοδότηση του Κεντρικού Συμβου¬ 
λίου Χωροταξίας Οικισμού και Περιβάλλοντος. 

18. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α., αποφα¬ 
σίζουμε: 

1. Εγκρίνεται το γενικό πολεοδομικό σχέδιο (Γ.Π.Σ.)του 
οικισμού Δελφών του δήμου Δελφών (Ν.Φωκίδος), όπως 
τα όριά του προσδιορίζονται με κόκκινη γραμμή στο χάρ¬ 
τη Π.1.5 σε κλίμακα 1:5.000. 

Κυρίως το ως άνω σχέδιο περιλαμβάνει: 

Α. Την πολεοδομική οργάνωση του οικισμού Δελφών 
για πληθυσμιακό μέγεθος 3.000 κατοίκων περίπου με: 

α) Την επέκταση του σχεδίου πόλης σε εκτάσεις αδό- 

μητες βόρεια του οικισμού επιφάνειας 34 στρεμμάτων πε¬ 
ρίπου,σε εκτάσεις αραιοδομημένες νότια και ανατολικά 
του οικισμού επιφάνειας 34 στρεμμάτων περίπου,την έ¬ 
νταξη στο σχέδιο οικισμών προυφιστάμενων του έτους 
1923 και τη δημιουργία μιας πολεοδομικής ενότητας-γει- 
τονιάς με μέση πυκνότητα 176 κάτοικοι ανά εκτάριο και 
μέσο συντελεστή δόμησης 0,93, όπως φαίνεται στον χάρ¬ 
τη Π.1.5. 

β) Τον προσδιορισμό των χρήσεων γης όπως φαίνεται 
στο χάρτη Π.1-5 σε κλίμακα 1:5000 και ειδικότερα: 

-Τον καθορισμό των χρήσεων γης τουρισμού - αναψυ¬ 
χής όπως προσδιορίζεται από το άρθρο 8 του από 
23.2.1987 Π.Δ/τος (Δ' 166) όπως συμπληρώθηκε με την 
παράγραφο 18α του άρθρου 6 του Ν. 2160/1993 (Α' 118) 
σ’όλη την έκταση του υφιστάμενου οικισμού και ειδικότε¬ 
ρα: Ξενώνες, ξενοδοχεία και λοιπές τουριστικές εγκατα¬ 
στάσεις, κατοικία, εμπορικά καταστήματα, εστιατόρια, α- 
ναψυκτήρια, κέντρα αναψυχής, χώροι συνάθροισης κοι¬ 
νού, πολιτιστικά κτίρια,κτίρια κοινωνικής πρόνοιας, 
θρησκευτικοί χώροι, κτίρια- γήπεδα στάθμευσης, αθλητι¬ 
κές εγκαταστάσεις και συνεδριακά κέντρα. 

- Τον καθορισμό χρήσεων γης αμιγούς κατοικίας όπως 
προσδιορίζεται από το άρθρο 2 του παραπάνω Π.Δ/τος 
και ειδικότερα κατοικία, ξενώνες μικρού δυναμικού, κτί¬ 
ρια κοινωνικής πρόνοιας, κτίρια πρωτοβάθμιας και δευτε¬ 
ροβάθμιας εκπαίδευσης και αθλητικές εγκαταστάσεις, 
στις περιοχές επέκτασης του σχεδίου στα βόρεια του οι¬ 
κισμού (περιοχές I και II). 

- Τον καθορισμό χρήσεων γης αμιγούς κατοικίας και ει¬ 
δικότερα μόνο κατοικίας στις περιοχές επέκτασης του 
σχεδίου στα νότια και νοτιοανατολικά του οικισμού (πε¬ 
ριοχές III, IV, V). 

- Οργάνωση και διατήρηση των υπαρχόντων εγκατα¬ 
στάσεων εκπαίδευσης στη σημερινή τους θέση, είτε με ε¬ 
πέκταση των υφιστάμενων, είτε με δημιουργία νέων στις 
περιοχές επέκτασης, είτε δυτικά του οικισμού. 

- Διατήρηση των εγκαταστάσεων περίθαλψης και πολι¬ 
τιστικών λειτουργιών στην σημερινή τους θέση. 

- Διατήρηση των υπαρχόντων αθλητικών εγκαταστάσε¬ 
ων στη σημερινή τους θέση και δημιουργία νέων στις πε¬ 
ριοχές επέκτασης του οικισμού ή δυτικά αυτού. 

- Αναβάθμιση - ανάπλαση κοινοχρήστων ελευθέρων 
χώρων και δημιουργία νέων όπου απαιτούνται. 

-Διατήρησητου περιφερειακού ιατρείου. 

- Μεταφορά του νεκροταφείου σε νέα θέση στα ανατο¬ 
λικά του οικισμού κοντά στην εκκλησία Αγίου Νεκταρίου. 

- Επέκταση του υφιστάμενου αρχαιολογικού μουσείου. 

- Διατήρηση των λειτουργιών του Ευρωπαϊκού Πολιτι¬ 
στικού Κέντρου στην σημερινή του θέση και δημιουργία 
συνεδριακού κέντρου. 

- Δημιουργία υπαίθριου θεάτρου βόρεια της έκτασης 
του Ευρωπαϊκού Πολιτιστικού Κέντρου. 

γ. Την γενική εκτίμηση της χωρητικότητας των Πολεο- 
δομικών Ενοτήτων σε κατοίκους για την επόμενη πενταε¬ 
τία, των αναγκών σε γη για κοινωνική υποδομή επιπέδου 
πόλης όπως αναφέρονται στους Πίνακες Α.11.2.1.α. και 
Α.11.6. 

δ. Την ιεράρχηση του οδικού δικτύου όπως φαίνεται στο 
χάρτη Π.1.5 σε κλίμακα 1:5000,Βασικότερες παρεμβά¬ 
σεις είναι: 


Δημιουργία παρακαμπτήριου της εθνικής οδού Λειβα¬ 
διάς-Αμφίσσης, στα νότια του οικισμού, και κατασκευή α¬ 
νισόπεδων κόμβων, στα δυτικά και ανατολικά αυτού. 

Δημιουργία χώρου στάθμευσης επιβατικών και δημο¬ 
σίας χρήσης αυτοκινήτων (τουριστικά πούλμαν κλπ) στο 
νοτιοδυτικό άκρο του οικισμού, για την εξυπηρέτηση των 
κατοίκωντου οικισμού και των επισκεπτών του αρχαιολο¬ 
γικού χώρου. 

Διαβάθμιση της εσωτερικής κυκλοφορίας του οικισμού 
σε συλλεκτήριες,αρτηρίες και τοπικό οδικό δίκτυο. 

Καθορισμός σημείων επιβίβασης - αποβίβάσης επισκε¬ 
πτών αρχαιολογικού χώρου, καθώς και δημιουργία ελα¬ 
φρού συγκοινωνιακού μέσου, για τη μεταφορά τους κατά 
μήκος του αρχαιολογικού χώρου και του παραδοσιακού 
οικισμού μετά από έγκριση του ΚΑΣ. 

Πεζοδρόμηση κεντρικής οδού μετά την κατασκευή και 
λειτουργία της παρακαμπτήριου. 

Οργάνωση συστήματος πεζοδρόμων σε όλη την έκτα¬ 
ση του οικισμού. 

Ανακατασκευή - ανάδειξη της εσωτερικής οδοποιίας με 
καλντερίμια ώστε να ενισχυθεί και αναδειχθεί η φυσιο¬ 
γνωμία του οικισμού. 

Β. Τις προτάσεις για τη λήψη μέτρων για την προστασία 
του περιβάλλοντος όπως φαίνεται στο χάρτη Π. 1.4 σε κλί¬ 
μακα 1:10.000 και ειδικότερα: 

- Προστασία του Αρχαιολογικού χώρου των Δελφών. 

- Προστασία του Δελφικού τοπίου, στην ευρύτερη πε¬ 
ριοχή του οικισμού και απαγόρευση οποιοσδήποτε χρή¬ 
σης, με παράλληλη όμως ορθολογικότερη βελτίωση του 
σημερινού καθεστώτος προστασίας σε ορισμένα σημεία. 

-Προστασία αρχιτεκτονικού συνόλου ιστορικής και πα¬ 
ραδοσιακής κληρονομιάς στο σύνολο του οικισμού. 

- Διαμόρφωση των όγκων των κτιρίων σύμφωνα με τα 
παραδοσιακά πρότυπα ως προς την κλίμακα, τις αναλο¬ 
γίες και τη σύνθεση των επιμέρους όγκων, με επιβολή υ¬ 
ποχρεωτικής κεραμοσκεπούς στέγης. 

Γ. Τις προτάσεις για τα απαραίτητα έργα και μελέτες δι¬ 
κτύων υποδομής και ειδικότερα: 

- Βελτίωση του σημερινού δικτύου ύδρευσης και απο¬ 
χέτευσης και επέκτασή του στις περιοχές επέκτασης σχε¬ 
δίου. 

- Δημιουργία αγωγού μεταφοράς ακαθάρτων και εγκα¬ 
τάστασης βιολογικού καθαρισμού στο Χρισσό. 

- Βελτίωση των υπαρχόντων δικτύων με τη δημιουργία 
υπογείων δικτύων και επέκταση των δικτύων ΔΕΗ, ΟΤΕ 
στις περιοχές επέκτασης του σχεδίου και παράλληλη ενί¬ 
σχυση των κεντρικών μονάδων του ενεργειακού συστή¬ 
ματος (ΔΕΗ) και του τηλεπικοινωνιακού δικτύου (ΟΤΕ). 

-Δημιουργία καλωδιακής σύνδεσης όλων των κτιρίων, 
και κατασκευή μιας και μόνο κεραίας λήψεως Τν, στον οι¬ 
κισμό. 

Δ. Τις προτάσεις για την ασφάλεια-προστασίατου οικι¬ 
σμού και ειδικότερα: 

- Δημιουργία πυροσβεστικού σταθμού ενός αυτοκινή¬ 
του. 

- Δημιουργία δικτύου σημείων υδροληψίας για πυρό¬ 
σβεση σε όλη την έκταση του οικισμού και στις περιοχές 
επέκτασης. 

- Πρόβλεψη χώρων συγκέντρωσης πληθυσμού σε πε- 

ρίπτωση σεισμού στα προαύλεια των σχολείων, στους α¬ 
θλητικούς χώρους και στους ελεύθερους κοινοχρήστους 
χώρους. 

Ε. Συνοπτικά αντίτυπα των δύο (2) παραπάνω χαρτών 
και δύο (2) πινάκων που θεωρήθηκαν από τον Προϊστάμε¬ 
νο της Διεύθυνσης Τοπογραφικών Εφαρμογών με την 
21427/2000 πράξη του δημοσιεύονται με την παρούσα α¬ 
πόφαση. 

3. Εντός της περιοχής του Γενικού Πολεοδομικού Σχε¬ 
δίου (Γ.Π.Σ) και ειδικότερα στις εκτός σχεδίου περιοχές 
που περιλαμβάνονται σ’αυτό, οικοδομικές άδειες που έ¬ 
χουν εκδοθεί με τις προγενέστερα ισχύουσες διατάξεις ή 
έχει υποβληθεί, ο πλήρης φάκελλος μετά απαραίτητα για 


την έκδοση της οικοδομικής άδειας, στοιχεία μέχρι την η¬ 
μερομηνία δημοσίευσης της παρούσας, εκτελούνται ό¬ 
πως εκδόθηκαν η εκδίδονται βάσει των υποβληθέντων 
στοιχείων σε συνδυασμό με τις διατάξεις του Ν. 1577/85 
«Γενικός Οικοδομικός Κανονισμός» (Α' 210). 

ΣΤ. Η ισχύς της απόφασης αρχίζει από τη δημοσίευσή 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Αυγούστου 2000 

Ο ΥΠΟΥΡΓΟΣ 

ΚΩΣΤΑΣ ΛΑΛΙΩΤΗΣ 

Αριθ. 1540 ( 2 ) 

Κήρυξη ως αναδασωτέας εκτάσεως Α/2075 τ.μ. και 
Β/1965 τ.μ. στη θέση «Χατζονιανέϊκα» του Δήμου Καρ¬ 
πενησιού του Νομού Ευρυτανίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις περί διοικητικής αποκεντρώσεως διατάξεις. 

2. Τις διατάξεις: 

α. Των άρθρων 24 παρ. 1 και 117 παρ. 3 του Συντάγμα¬ 
τος. 

β. Του Ν. 998/79 «περί προστασίας των δασών και των 
δασικών εν γένει εκτάσεων της Χώρας» και συγκεκριμένα 
των άρθρων 38 παρ. 1 και 41 παρ. 1. 

γ. Του άρθρου 12 παρ. 3 του Ν. 2040/92. 

3. Τις διατάξεις του Υπουργείου Γεωργίας: 

α. 160417/1160/8.7.80. 

β. 181870/3282/12.8.80 και 

γ. 71992/3747/30.4.92. 

4. Την αριθμ. 6747/29.9.97 απόφαση Γενικού Γραμμα¬ 
τέα Περιφέρειας Στερεός Ελλάδας «Παροχή εξουσιοδό¬ 
τησης για υπογραφή με εντολή Γ.Γ.Π.Στ.Ε στους Προϊ¬ 
σταμένους των Δασικών Υπηρεσιών». 

5. Την αριθμ. 4812/25.7.00 πρόταση του Δασαρχείου 
Καρπενησιού περί κηρύξεως αναδασωτέας, της αναφε- 
ρόμενης στο θέμα εκτάσεως, αποφασίζουμε: 

Κηρύσσουμε αναδασωτέα,με σκοπό την αποκατάστα¬ 
ση της δασικής βλάστησης τις δημόσιες δασικού χαρα¬ 
κτήρα εκτάσεις Α/2075 και Β/1965 τ.μ που βρίσκεται στη 


θέση «Χατζονιανέϊκα» Δ.Δ. Καρπενησιού του Δήμου Καρ¬ 
πενησιού η οποία καταστράφηκε στις 27.6.2000 από τους 
Νικηφόρο Χαντζόπουλο και Παναγιώτη Κώτσια, κάτοικο 
Καρπενησιού και προσδιορίζεται από τα στοιχεία Α/Α, Β, 
Γ, Δ, — Θ, I, Κ, Α, και Β/Λ, Μ, Ν, Ξ, —- Ω, Ω1, Ω2, Λ όπως 
φαίνονται στο συνημμένο διάγραμμα,το οποίο αποτελεί 
αναπόσπαστο μέρος της αποφάσεως αυτής και έχει τα ό¬ 
ρια: 

Τμήμα α (2075 τ.μ): 

Ανατολικά: Με έκταση αγροτικού χαρακτήρα (κληρον. 
Γ εωργίου Χαντζόπουλου). 

Δυτικά: Με έκταση αγροτικού χαρακτήρα (κληρον. Γ ε¬ 
ωργίου Χαντζόπουλου) και υψηλό Δημ. Δάσος. 

Βόρεια: Με δημόσιο δάσος δρυός και εμ. έκταση αγρο¬ 
τικού χαρακτήρα (κληρον. Γεωργίου Χαντζόπουλου). 

Νότια: Με δημόσιο υψηλό δάσος ελάτης και δρυός. 

Τμήμα β (1965 τ. μ): 

Ανατολικά : Με έκταση αγροτικού χαρακτήρα (κληρον. 
Γ εωργίου Χαντζόπουλου). 

Δυτικά: Με δημόσιο δάσος ελάτης και δρυός. 

Βόρεια: Με δημόσιο δάσος ελάτης και δρυός. 

Νότια: Με έκταση αγροτικού χαρακτήρα (κληρον. Γ ε¬ 
ωργίου Χαντζόπουλου). 

Η απόφαση αυτή να δημοσιευθεί στην εφημερίδα της 
Κυβερνήσεως. 

Καρπενήσι, 28 Ιουλίου 2000 

Με εντολή Γενικού Γραμματέα Περιφέρειας 
Ο Διευθυντής Δασών Ευρυτανίας 
ΓΙΩΡΓΟΣ ΚΑΡΑΓΕΩΡΓΟΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






